5 goedvoel-stories | SARIE
5 goedvoel-stories	deur Liani Jansen van Rensburg
Die wêreld is net vol slegte nuus – of so voel dit. Op byna elke lamppaal lees jy ’n opskrif van moord, dood of korrupsie. Gelukkig is daar altyd ’n lig aan die einde van die tonnel en ’n goedvoel-storie of twee!
Hier’s 5 goedvoel-stories wat jy móét lees:
’n Amerikaanse atleet het Dinsdag ’n besonderse daad gedoen, wat nou as die ware “gees” van die Olimpiese Spele beskryf word. Toe die Nieu-Seelandse atleet Nikki Hamblin tydens die eerste uitdunronde van die 5 000 m skielik val, het die Amerikaanse atleet Abbey D’Agostino bo-oor haar gestruikel.
Abbey het onmiddellik opgestaan, maar Nikki het net bly lê. Die Amerikaanse atleet het toe aan haar skouer gevat en gesê: “Kom, kom jy móét opstaan. Ons moet die wedloop klaarmaak. Dis die Olimpiese Spele, ons móét klaarmaak!”
– Lees die volledige storie op ESPN.
“Hoekom doen ek dit? Want dit laat my goed voel,” het hy aan CNN gesê.
Die Engelsman Simon McDermott se 80-jarige pa, Ted, het Alzheimer se siekte en kan niks onthou nie. Maar wanneer hulle na Pat Boone se treffer “Quando, Quando, Quando” luister, kan hy vir ’n oomblik onthou en voluit saam sing.
Simon se video het viral gegaan en gesorg dat £57 000 (sowat R988 553) vir die Alzheimer’s Society in Engeland ingesamel word.
Vir haar 10de verjaardag het Tiana Leigh van Kaapstad ’n fotosessie met ’n feetjie-tema gekry. Tiana is met ’n seldsame longsiekte gebore en sy is baie sieklik. Om haar lewe bietjie hoop te gee is sy op haar verjaardag heeldag soos ’n supermodel bederf. Haar ma verskyn ook in die foto’s, wat deur Freda Roetjens Photography geneem is.
Beethoven en Coenie de Villiers het dít gemeen En nou, die 300 m vir Usain en Wayde?
Dis lekker om ’n Suid-Afrikaner te wees! Jy kan nie help om weer lief te raak vir ons land en sy mense as jy dié video kyk nie. Die video is eergister bekend gestel. Petroljoggies van die Engen-vulstasie in Oranjestraat, …